**Iepirkuma procedūras**

**„Starptautiskā jaunatnes attīstības apmaiņas projekta programmas izstrāde, īstenošana un loģistikas nodrošināšana”**

**identifikācijas Nr. JSPA 2015/15**

**NOLIKUMS**

**1. Iepirkuma priekšmets**

Starptautiskās jaunatnes attīstības apmaiņas projekta programmas ar Japānu izstrāde, koordinēšana un loģistikas nodrošināšana (turpmāk – arī Pakalpojums)

**2. Iepirkuma identifikācijas numurs**

Nr.JSPA2015/15

**3. Pasūtītājs**

3.1. Jaunatnes starptautisko programmu aģentūra, NMR Nr.90001825883, adrese: Mūkusalas iela 41, Rīga, LV-1004, tālrunis 67358071; e-pasts: info@jaunatne.gov.lv; tīmekļa vietne: [www.jaunatne.gov.lv](http://www.jaunatne.gov.lv).

3.2. Kontaktpersona par nolikumu: Rita Kukliča, adrese: Mūkusalas iela 41, Rīga, LV-1004, tālrunis 67356255, e-pasts: rita.kuklica@jaunatne.gov.lv.

**4. Iepirkuma procedūra, paredzamā Līguma summa, līguma termiņš, vieta un vispārīgie nosacījumi.**

4.1. Iepirkuma priekšmets atbilstoši CPV klasifikatoram ir CPV: [79952000-2](http://www.iub.gov.lv/iubcpv/parent/8873/clasif/main/).

4.2. Iepirkumu organizē, piemērojot Publisko iepirkumu likuma 82.pantu un paredzamā kopējā Līguma summa – līdz EUR 8000.00 ar PVN:

4.3. Paredzamais Līguma termiņš: līdz 2015.gada 30.oktobrim.

4.4. Līguma izpildes vieta: Latvijas Republika.

4.5. Pretendents var iesniegt tikai vienu piedāvājuma variantu un visu iepirkuma apjomu.

**5. Informācijas apmaiņa un papildu informācijas sniegšana, iespējas iepazīties ar nolikumu**

5.1. Iepirkuma dokumentācija ir pieejama Pasūtītāja tīmekļa vietnē [www.jaunatne.gov.lv](http://www.jaunatne.gov.lv) sadaļā „Par mums” apakšsadaļā „Iepirkumi”.

5.2. Ieinteresētajiem pretendentiem ir tiesības prasīt papildu informāciju par iepirkumu, tajā skaitā, prasīt paskaidrojumus par nolikumu. Šie pieprasījumi iesniedzami rakstveidā Mūkusalas iela 41 (2.stāvs), Rīga, LV-1004 vai iesūtāmi nolikumā norādītajai kontaktpersonai elektroniska dokumenta veidā.

5.3. Pretendenti var iepazīties ar nolikumu Mūkusalas ielā 41, Rīgā, LV-1004 līdz nolikuma 6.1.punktā norādītajam piedāvājumu iesniegšanas brīdim darba dienās no plkst. 8:30 līdz 17:00, iepriekš piesakoties pa tālruni 67356255.

5.4. Pasūtītāja iepirkuma komisijas sagatavotās atbildes tiek nosūtītas pretendentam, kas uzdevis jautājumu, kā arī vienlaikus Pasūtītāja kontaktpersona ievieto šo informāciju Pasūtītāja tīmekļa vietnē: www.jaunatne.gov.lv, norādot arī uzdoto jautājumu.

**6. Piedāvājuma iesniegšanas laiks un vieta**

6.1. Pretendenti piedāvājumus var iesniegt līdz **2015.gada 03.augustam, plkst.12.00.**

6.2. Piedāvājumam jābūt piegādātam Pasūtītājam Mūkusalas ielā 41, Rīgā, LV-1004, līdz Nolikuma 6.1.apakšpunktā noteiktajam termiņam personīgi vai pasta sūtījumā. Pasta sūtījumam jābūt nogādātam šajā punktā norādītajā adresē līdz augstākminētajam termiņam.

6.3.Piedāvājumus, kuri saņemti pēc Nolikuma 6.1. apakšpunktā norādītā iesniegšanas termiņa beigām, Pasūtītāja atbildīgā persona reģistrē un marķē ar atzīmi „NOKAVĒTS”, un piedāvājumu neatvērtā veidā atdod vai nosūta atpakaļ iesniedzējam.

6.4. Pretendents var atsaukt vai mainīt savu piedāvājumu līdz nolikuma 6.1. apakšpunktā noteiktā termiņa beigām. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkuma procedūrā. Piedāvājuma mainīšanas gadījumā par piedāvājuma iesniegšanas laiku tiks uzskatīts atkārtotā piedāvājuma iesniegšanas brīdis.

6.5. Pēc piedāvājumu iesniegšanas termiņa beigām pretendents savu piedāvājumu nevar grozīt.

6.6. Pretendents, iesniedzot piedāvājumu, var pieprasīt no atbildīgās personas apliecinājumu tam, ka piedāvājums saņemts (ar norādi par piedāvājuma saņemšanas laiku).

**7. Piedāvājumu noformēšanas kārtība**

7.1. Pretendents sagatavo un iesniedz piedāvājumu saskaņā ar Nolikumā izvirzītajām prasībām.

7.2. Piedāvājuma dokumentus izstrādā atbilstoši Ministru kabineta 28.09.2010. noteikumu Nr. 916 „Dokumentu izstrādāšanas un noformēšanas kārtība” prasībām.

7.3. Piedāvājuma dokumentiem jābūt sagatavotiem latviešu valodā, skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, bez iestarpinājumiem, dzēsumiem, svītrojumiem, labojumiem vai matemātiskām kļūdām. Ja labojumi ir izdarīti, tiem jābūt atrunātiem normatīvajos aktos noteiktajā kārtībā.

7.4. Svešvalodā sagatavotiem piedāvājuma dokumentiem jāpievieno Pretendenta paraksta tiesīgas personas apliecināts tulkojums latviešu valodā. Pretendents ir tiesīgs visu tā piedāvājumā esošo dokumentu atvasinājumu un tulkojuma pareizību apliecināt ar vienu apliecinājumu.

7.5. Piedāvājuma dokumentiem jābūt cauršūtiem (caurauklotiem), tā lai dokumentu lapas nebūtu iespējams atdalīt, lapām jābūt sanumurētām atbilstoši pievienotajam satura rādītājam. Uz pēdējās lapas aizmugures caurauklošanai izmantojamai auklai jābūt nostiprinātai ar pārlīmētu lapu, uz kuras norādīts cauraukloto lapu skaits un kas tiek apstiprināts ar Pretendenta paraksta tiesīgas personas parakstu.

7.6. Piedāvājums iesniedzams aizlīmētā iepakojumā, uz kura jānorāda:

7.6.1. Pasūtītāja nosaukumu un juridisko adresi.

7.6.2. Pretendenta nosaukumu un juridisko adresi.

7.6.3. Atzīmi:

**„Piedāvājums iepirkumam**

***„*Starptautiskā jaunatnes attīstības apmaiņas projekta programmas izstrāde, īstenošana un loģistikas nodrošināšana”**

***identifikācijas Nr. JSPA2015/15***

***Neatvērt līdz iepirkuma komisijas sēdei”***

7.7. Pretendentam ir jāiesniedz 1 (viens) piedāvājuma eksemplārs.

7.8. Iesniedzot piedāvājumu, Pretendents pilnībā atzīst visus Nolikumā ietvertos nosacījumus.

7.9. Piedāvājuma dokumentus paraksta Pretendenta pārstāvis, kuram ir šādas tiesības.

7.10. Ja piedāvājumu iesniedz personu grupa, piedāvājuma pieteikumu un citus dokumentus paraksta personu apvienības pilnvarotais pārstāvis.

7.11. Ja komisijai rodas šaubas par piedāvājumā iesniegtā dokumenta kopijas autentiskumu, tā pieprasa, lai Pretendents uzrāda dokumenta oriģinālu.

**8. Pretendentu atlases prasības**

Ja pretendents ir juridiska persona un savu kvalifikāciju atlases prasībām nodrošina ar vairākām tā pārstāvētām fiziskām personām, tad ikvienai personai ir jāatbilst visa attiecīgā nolikuma punktā (8.3.-8.10.punkts) noteiktai prasībai pilnā apmērā (nav atļauts summēt personu pieredzes vienas atlases prasību (punkta) ietvaros).

8.1. Pretendents var būt fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā sniegt Pakalpojumu un kurš ir iesniedzis piedāvājumu.

8.2. Pretendents ir reģistrēts atbilstoši Latvijas Republikas vai ārvalstu normatīvo aktu prasībām. Ja piedāvājumu iesniedz personu apvienība un uz piedāvājuma iesniegšanas brīdi tā nav reģistrēta kā personu apvienība, piedāvājumā ir jāiesniedz apliecinājums par apņemšanos uz līguma parakstīšanas brīdi izveidot personu apvienību, kas būs solidāri atbildīga par līguma izpildi.

8.3. Vismaz 8 gadu pieredze nevalstisko organizāciju jomā jaunatnes sektorā darbā ar projektiem

8.4. Vismaz 5 gadu pieredze starptautisku projektu vadībā jaunatnes jomā.

8.5 Vismaz 6 gadu pieredze neformālās izglītības apmācību kursu un semināru organizēšanā (plānošanā, ieviešanā, izvērtēšana, atskaitīšanās) ar valstīm ārpus Eiropas Savienības.

8.6. Pieredze sadarbībā ar vismaz trīs starptautiskām institūcijām, kā piemēram, SALTO EECA, ES Padome, EK, Eiropas Padome, UNESCO, vai ekvivalentām institūcijām.

8.7. Pieredze liela mēroga pasākumu organizēšanā (vismaz 200 personas);

8.8. Pieredze sadarbībā ar valsts vai pašvaldību institūcijām Latvijā un ārpus tās.

8.9. Pieredze vismaz divu starpvaldību projektu koordinēšanā neformālās izglītības jomā.

8.10. Pieredze jauniešu programmu satura izveidē un programmu koordinēšanā ar Tuvo Austrumu valstīm.

8.11. Pretendenta pārstāvim, kurš pārstāvēs pretendentu Pakalpojuma izpildē, angļu valodas zināšanas ir vismaz B2 līmenī.

8.12. Attiecībā uz Pretendentu, kurš tiks atzīts par uzvarētāju, nav iestājies neviens no minētajiem apstākļiem:

 8.12.1. pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

8.12.2. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro.*

**9. Pretendentam piedāvājumā ir jāiesniedz šādi dokumenti**

9.1. Pretendenta pieteikums (Nolikuma 1. pielikums).

9.2. Ja Pretendents ir reģistrēts ārvalstīs, tad Pretendents iesniedz līdzvērtīgas komercdarbību reģistrējošas iestādes ārvalstīs izsniegtu reģistrācijas apliecības kopiju vai citas ārvalstu institūcijas izsniegtu izziņas/apliecības kopiju.

9.3. Pilnvara (vai cits dokuments), kas apliecina piedāvājumu parakstījušās personas tiesības uzņemties saistības pretendenta vārdā (attiecināms tikai uz juridiskām personām).

9.4. Vismaz 2 pozitīvas atsauksmes no pasūtītāja, kas kopā apliecina vismaz 3 no iepirkuma nolikuma 8.3.-8.10.punktā minētām pretendenta pieredzēm.

9.5. Tehniskā specifikācija (Nolikuma pielikums Nr.2).

9.6. Finanšu piedāvājums (Nolikuma pielikums Nr.3).

**10. Tehniskā specifikācija**

10.1. Tehniskā specifikācija ir pievienota Nolikumam un tajā ir noteiktas minimālās Pakalpojuma sniegšanas prasības, kas ir saistošas Pretendentam sagatavojot piedāvājumu.

**11. Finanšu piedāvājums**

Finanšu piedāvājumu sagatavo, ņemot vērā visas ar paredzamā līguma izpildi saistītās izmaksas.

**12.** **Piedāvājuma vērtēšana un lēmuma pieņemšana**

12.1. Iepirkumu komisija izvērtē pretendenta piedāvājuma atbilstību noformējuma prasībām (nolikuma 7.punkts). Neatbilstoši piedāvājumi no tālākas vērtēšanas var tikt izslēgti.

12.2. Iepirkumu komisija izvērtē pretendenta piedāvājuma atbilstību atlases prasībām (nolikuma 8., 9.punkts). Neatbilstoši piedāvājumi no tālākas vērtēšanas tiks izslēgti.

12.3. Iepirkumu komisija izvērtē pretendenta Tehnisko un Finanšu piedāvājumu atbilstību nolikuma prasībām. Neatbilstoši piedāvājumi no iepirkuma tiks izslēgti.

12.4. Finanšu piedāvājumu vērtēšanas laikā iepirkumu komisija pārbauda, vai finanšu piedāvājumā nav aritmētisko vai pārrakstīšanās kļūdu, vai nav saņemts nepamatoti lēts piedāvājums, kā arī izvērtē un salīdzina piedāvātās līgumcenas. Nepamatoti lēts piedāvājums tiek noraidīts.

12.5. Ja iepirkumu komisija konstatē, ka Pretendenta piedāvājums varētu būt nepamatoti lēts, iepirkuma komisija pirms iespējamās šā piedāvājuma noraidīšanas, rakstveidā pieprasa detalizētu paskaidrojumu par būtiskākajiem piedāvājuma nosacījumiem, kā, piemēram – īpaši izdevīgus Pakalpojuma sniegšanas nosacījumus.

12.6. Iepirkuma komisija ir tiesīga labot aritmētiskās kļūdas, kas konstatētas piedāvājumu izvērtēšanas laikā, paziņojot Pretendentam par visiem labojumiem. Aritmētiskās kļūdas tiek labotas šādā kārtībā:

12.6.1. ja atšķiras skaitļi vārdos un ciparos, par pamatu tiek ņemti skaitļi vārdos;

12.6.2. pārrēķinot Pretendenta finanšu piedāvājumu, aprēķins tiek veikts, par pamatu ņemot norādītās vienības cenas, ja ir kļūda kopējā cenā, pieskaitot vai atņemot starpsummas, ņem vērā starpsummu.

12.7. Novērtējot un salīdzinot piedāvājumus, kuros bijušas aritmētiskās kļūdas, iepirkuma komisija ņem vērā tikai izlabotās cenas.

12.8. Par aritmētisko kļūdu labojumiem tiek informēts Pretendents, kura piedāvājumā kļūdas tiek labotas.

12.9. Pretendents 3 (triju) darbdienu laikā pēc paziņojuma saņemšanas paziņo par savu piekrišanu iepirkuma komisijas izdarītajiem labojumiem. Ja Pretendents minētajā termiņā nav paziņojis par savu piekrišanu iepirkuma komisijas izdarītajiem labojumiem, iepirkuma komisija uzskata, ka Pretendents piekrīt labojumiem.

12.10. Iepirkuma rezultātā tiks slēgts līgums ar pretendentu, kura piedāvājums būs atbilstošs nolikuma prasībām un būs ar viszemāko cenu.

12.11. Par komisijas pieņemto lēmumu visi pretendenti tiks informēti 3 (trīs) darba dienu laikā pēc lēmuma pieņemšanas.

1.pielikums

Iepirkuma nolikumam

(ID Nr. JSPA2015/15)

**Pieteikums**

**par piedalīšanos iepirkumā**

„**Starptautiskā jaunatnes attīstības apmaiņas projekta programmas izstrāde, īstenošana un loģistikas nodrošināšana”**

|  |  |
| --- | --- |
| Pretendents: |  |
| Adrese: |  |
| Reģ. Nr.: |  |
| Banka, bankas kods: |  |
| Bankas konta Nr.: |  |
| Kontaktpersona: |  |
| Tālruņa Nr. |  |
| Faksa Nr.: |  |
| e-pasts: |  |

Ar šī pieteikuma iesniegšanu:

Piesakos iepirkumā „**Starptautiskā jaunatnes attīstības apmaiņas projekta programmas izstrāde, īstenošana un loģistikas nodrošināšana**” (ID Nr. JSPA2015/15).

1. Piekrītu iepirkuma Nolikuma, tajā skaitā, tehniskās specifikācijas, noteikumiem.
2. Apliecina gatavību sniegt pakalpojumus saskaņā ar Nolikuma un tā pielikumu nosacījumiem, kā arī apstiprinu, ka pievienotie dokumenti veido šo piedāvājumu.
3. Apliecinu, ka iesniegtā informācija savas kvalifikācijas novērtēšanai ir patiesa.
4. Mūsu piedāvājuma summa par bez PVN ir EUR.................................[summa vārdiem], pievienotās vērtības nodoklis 21% EUR......................................[summa vārdiem], pavisam kopā EUR.....................................[summa vārdiem]

5. Cenā ir ietverti visi ar paredzamā līguma izpildi saistītie izdevumi.

**Cenām jābūt norādītām ne vairāk kā 2 (divām) zīmēm aiz komata, ņemot vērā, ja trešā zīme aiz komata ir no 5 līdz 9, tad otrā zīme aiz komata tiek noapaļota par vienu vienību uz augšu.**

**6. Pieredze**

|  |  |
| --- | --- |
| **Pieredze NVO jomā jaunatnes jomā darbā ar projektiem, kas apliecina pretendenta atbilstību iepirkuma nolikuma 8.3.punkta prasībām.***Lūdzu, nosauciet organizācijas un norādiet darbības laika posmu.* |  |
| **Pieredze starptautisku projektu vadībā jaunatnes jomā, kas apliecina pretendenta atbilstību iepirkuma nolikuma 8.4.punkta prasībām.***Lūdzu, nosauciet nozīmīgākos projektus un norādiet darbības laika posmu.* |  |
| **Pieredze neformālās izglītības apmācību kursu un semināru organizēšanā (plānošanā, ieviešanā, izvērtēšana, atskaitīšanās) ar valstīm ārpus Eiropas Savienības, kas apliecina pretendenta atbilstību iepirkuma nolikuma 8.5.punkta prasībām.***Lūdzu, norādiet nozīmīgākos pasākumus un darbības laika posmu.* |  |
| **Pieredze sadarbībā ar vismaz trīs starptautiskām institūcijām - SALTO EECA, ES Padome, EK, Eiropas Padome, UNESCO, vai ekvivalentām institūcijām, kas apliecina pretendenta atbilstību iepirkuma nolikuma 8.6.punkta prasībām.***Lūdzu, nosauciet konkrētās institūcijas un sadarbības veidu.* |  |
| **Pieredze liela mēroga pasākumu organizēšanā, kas apliecina pretendenta atbilstību iepirkuma nolikuma 8.7.punkta prasībām.***Lūdzu, nosauciet nozīmīgākos projektus un norādiet darbības laika posmu.* |  |
| **Pieredze sadarbībā ar valsts vai pašvaldību institūcijām Latvijā un ārpus tās, kas apliecina pretendenta atbilstību iepirkuma nolikuma 8.8.punkta prasībām.***Lūdzu, nosauciet konkrētās institūcijas un sadarbības veidu, kā arī nozīmīgākos starpvaldību projektus.* |  |
| **Pieredze starpvaldību projektu koordinēšanā neformālās izglītības jomā, kas apliecina pretendenta atbilstību iepirkuma nolikuma 8.9.punkta prasībām.** |  |
| **Pieredze jauniešu programmu satura izveidē un programmu koordinēšanā grupai no Tuvo Austrumu valstīm, kas apliecina pretendenta atbilstību iepirkuma nolikuma 8.10.punkta prasībām.***Lūdzu, nosauciet nozīmīgākos projektus.* |  |

**7. Valodas**

|  |  |  |  |  |  |  |
| --- | --- | --- | --- | --- | --- | --- |
| **Valodu zināšanas gan rakstveidā, gan mutvārdos***Lūdzu, norādiet savas valodu prasmes (ievelkot* ***X****).* **Personas vārds, uzvārds** |  | A1(saprotamas vienkāršas frāzes un teikumi) | B1(spēj vienkārši izskaidrot objektu, notikumu vai stāstu) | B2(spēj izskaidrot notikumu, stāstu ar garu un detalizētu aprakstu) | C1(spēj aprakstīt sarežģītu notikumu (no valodas aspekta) ar detalizētiem argumentiem un kopsavilkumu) | C2(valoda ir dzimtās valodas līmenī) |
| Latviešu |  |   |  |  |  |
| Angļu |  |  |  |  |  |

|  |  |  |  |  |
| --- | --- | --- | --- | --- |
|  |  |  |  |  |
| *Vieta* | *Datums* | *amats* | *paraksts* | *vārds, uzvārds* |

2.pielikums

Iepirkuma nolikumam

(ID Nr. JSPA2015/15)

**Tehniskā specifikācija**

**Starptautiskā jaunatnes attīstības apmaiņas projekta programmas izstrāde, īstenošana un loģistikas nodrošināšana**

 Starptautiskā jaunatnes attīstības apmaiņas projekta programma ir jauniešu apmaiņas pasākums, ko finansē Japānas valdība.

 Laika posmā no 2015.gada 05. līdz 21.septembrim Latvijā uzturēsies jauniešu grupa no Japānas 16 personu sastāvā ar mērķi iepazīt Latvijas kultūras dažādos aspektus, kā arī iegūt informāciju par Latviju kopumā.

Pretendenta (Starptautiskā jaunatnes attīstības apmaiņas projekta programmas koordinatora) pienākums ciešā sadarbībā ar Pasūtītāju ir nodrošināt vizītes programmas izstrādi un norisi saskaņā ar vispārpieņemtiem standartiem jaunatnes jomā, kā arī saskaņā ar Japānas valdības vadlīnijām un Japānas grupas līderu norādījumiem (kas tiks norādītas programmas izstrādes laikā).

**Pretendentam piedāvājumā ir jāiekļauj tikai cilvēkresursu izmaksas Pakalpojuma izpildei, proti, izmaksas par programmas izstrādi, programmas pasākumu koordinēšanu un īstenošanu, un pasākumu loģistikas koordinēšanu. Visu pasākumu/vizīšu nodrošināšanas izdevumus kā, piemēram, telpu, transporta, ēdināšanas, materiālu izmaksas, apmaksās Pasūtītājs un tās nav jāiekļauj piedāvājuma cenā.**

|  |  |  |
| --- | --- | --- |
| **Nr.p.k.** | **Pakalpojuma apraksts** | **Pretendenta piedāvājuma apraksts** *(sniedzot detalizētu informāciju par katra pasākuma (punkta) izpildi)* |
| 1. | Sadarbībā ar Pasūtītāju un pasākuma partneriem izstrādāt vizītes programmu 17 dienām, iekļaujot vienu brīvu dienu un vismaz 2 tikšanās vizītes dienā. Programmā obligāti jāiekļauj:1) sekojošas tēmas - izglītība, sports, sociālā uzņēmējdarbība, āra aktivitātes, jaunatnes joma (ieskaitot pašvaldības līmenī), Latvijas kultūra un vēsture;2) 2.,3., 4. un 5. punktā minēto pasākumu īstenošanu. |  |
| 2.  | Organizēt neformālās izglītības jauniešu forumu 2 līdz 3 dienu garumā, piesaistot arī 14 jauniešus no Latvijas. Foruma tēma “Jaunieši vietējai sabiedrībai”. Organizējot forumu ir jānodrošina vismaz 2 foruma moderatori un vismaz 1 eksperta uzruna, kuru izmaksas ir jāiekļauj piedāvājuma cenā. Foruma norises vieta - viesnīca “Bellevue Park Hotel Riga”, Slokas ielā 1, Rīga (telpu īre un ēdināšana nav jāiekļauj piedāvājuma cenā).  |  |
| 3. | Organizēt vismaz vienu reģionālo vizīti, nodrošinot 14 jauniešiem palikšanu ģimenēs 2 naktis (sameklējot un koordinējot attiecīgās ģimenes). Ģimenēm jauniešu uzturēšanās ir jānodrošina pēc brīvprātīgā principa un par saviem līdzekļiem. |  |
| 4. | Organizēt augsta līmeņa (ministrijas, prezidenta līmenī) institucionālas vizītes (piedāvājuma cenā nav jāiekļauj telpu izmaksas). |  |
| 5. | Organizēt kultūras sadaļu, tajā skaitā, ekskursiju pa Rīgu, nodrošinot gidu angļu valodā. |  |
| 6. | Koordinēt brīvprātīgo piesaisti programmas īstenošanā. |  |
| 7. | Nodrošināt jauniešu grupas no Japānas sagaidīšanu lidostā 2015.gada 5. septembrī un 2015.gada 21.septembrī minētos pārstāvjus pavadīt uz lidostu. |  |
| 8. | Piedalīties pakalpojumu sniedzēju atlasē saskaņā ar pasākuma specifiku. |  |
| 9. | Nodrošināt visas vizītes loģistiku (viesnīcas, ēdināšana, transports, utml.). |  |
| 10. | Nodrošināt grupai vismaz 2 pavadošās un angliski runājošas personas visas programmas garumā - 24h/diennaktī, 17 dienas. |  |
| 11. | Sagatavot atskaiti par veiktajiem pienākumiem saskaņā ar Pasūtītāja norādījumiem. |  |

3.pielikums

Iepirkuma nolikumam

(ID Nr. JSPA2015/15)

**Finanšu piedāvājums**

|  |  |  |
| --- | --- | --- |
| **Pakalpojums**  | **Summa EUR bez PVN** | **Summa EUR ar PVN** |
| **Starptautiskā jaunatnes attīstības apmaiņas projekta programmas izstrāde, īstenošana un loģistikas nodrošināšana** |  |  |

|  |  |  |  |  |
| --- | --- | --- | --- | --- |
|  |  |  |  |  |
| *Vieta* | *datums* | *amats* | *paraksts* | *vārds, uzvārds* |